google/wiki40b huggingface dataset:
कामायनी एक्स्प्रेस १०७१

कामायनी एक्सप्रेस (रेल नॉन 11071/11072) भारतीय रेल द्वारा संचालित एक ट्रैन हैं जो लोकमान्य तिलक टर्मिनस स्टेशन और वाराणसी रेलवे स्टेशन के बीच प्रतिदिन चलती है। यह मध्य रेलवे की एकमात्र ट्रेन है जो मुंबई से वाराणसी तक भोपाल के माध्यम से चलती है।
 कामायनी एक्स्प्रेस 1071  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लोकमान्य तिलक टर्मिनस रेलवे स्टेशन (स्टेशन कोड:LTT) से 12:40PM बजे छूटती है और वाराणसी जंक्शन रेलवे स्टेशन (स्टेशन कोड:BSB) पर 07:15PM बजे पहुंचती है। इसकी यात्रा अवधि है 30 घंटे 35 मिनट।
4 अगस्त 2015 को इस ट्रेन की पटरियां मध्य प्रदेश हरदा उतर गयी थी।

सेवा और अनुसूची

यह रेलगाड़ी मुंबई के लोकमान्य तिलक टर्मिनस स्टेशन से वाराणसी जंक्शन के बीच प्रतिदिन चलती है, लोकमान्य तिलक टर्मिनस स्टेशन से चलने वाली ट्रेन 11071 दिन के १२.४० मिनट पर चलती है एवं १६३९ किलोमीटर की दूरी तय करके दुसरे दिन शाम को १९.२५ मिनट पर वाराणसी पहुँचती हैं   इसके विपरीत वाराणसी से चलने वाली ट्रेन ११०७२ दिन के १५.५० से चलती हैं एवं दुसरे दिन रात के 22.५० बजे लोकमान्य तिलक टर्मिनस स्टेशन पहुँचती हैं  
इसके विपरीत वाराणसी से चलने वाली ट्रेन 11072 दिन के 15.50 से चलती हैं एवं दुसरे दिन रात के 22.50 बजे लोकमान्य तिलक टर्मिनस स्टेशन पहुँचती हैं।

मार्ग और स्टेशन

यह ट्रेन 43 मध्यवर्ती स्टेशनों से गुजरती है जिसमें ठाणे, नाशिक, भुसावल, भोपाल और इलाहाबाद शामिल हैं।

कोच और रेक

कामायनी एक्सप्रेस किसी भी अन्य ट्रेन के साथ रेक की भागीदारी नहीं करती है। इस ट्रेन में 11 स्लीपर, 4 वातानुकूलित और 6 सामान्य श्रेणी के कोच हैं।
कूट फल

जब किसी फल का गठन अंडाशय के साथ-साथ फूल के अन्य अंगो से भी होता है तो उस फल को कूट फल कहते है। सेव, शरीफा प्रमुख कूट फल हैं।
वन बेल्ट वन रोड

वन बेल्ट वन रोड (एक पट्टा एक सड़क) चीन द्वारा प्रायोजित एक योजना है जिसमे पुराने सिल्क रोड के आधार पर एशिया, अफ्रीका और यूरोप के देशों को सड़कों और रेल मार्गो से जोड़ा जाना है।

इस समझौते के तहत चीन के जेट विमान, हथियार आदि निर्माण को पाकिस्तान में विस्तार दिया जाना है। यह सभी सैन्य परियोजनाएं चीन के ओबोर परियोजना के एक हिसे के रूप में शामिल की गई थी।
काला नमक

काला नमक (बंगला : बिट लबन (বিট লবণ); नेपाली: बिरे नुन ; Hindi काला नमक ; गुजराती: સંચળ संचल) भारतीय उपमहाद्वीप में निर्मित और भारतीय भोजन में बड़े पैमाने पर प्रयोग किया जाने वाला खाद्य नमक है। काले नमक का प्रयोग चाट, चटनी, रायता और कई अन्य भारतीय व्यंजनों में किया जाता है। भारतीय चाट मसाला, अपनी खुशबू और स्वाद के लिए काले नमक पर निर्भर करता है।
काले नमक में मुख्यतः सोडियम क्लोराइड होता है। इसके अतिरिरिक्त इसमें सोडियम सल्फेट, आइरन सल्फाइड, हाइड्रोजन सल्फाइड आदि की कुछ मात्रा भी मिश्रित होती है। सोडियम क्लोराइड के कारण ही यह नमकीन स्वाद देता है, आइरन सल्फाइड के कारण इसका गहरा बैंगनी रंग दिखता है और सभी सल्फर लवण इसके विशिष्ट स्वाद और गंध के लिये जिम्मेदार हैं। इनमें से हाइड्रोजन सल्फाइड मुख्यत: इसके गंध का कारण है।

तैयारी

कुछ स्रोतों में काला नमक बनाने की निम्नलिखित विधि बतायी गयी है-
काला नमक को बनाने के लिए नमकीन पानी में हरड़ के बीज डाल कर उबाला जाता है, उबलने के बाद पानी तो भाप बन कर उड़ जाता है और शेष बचता है क्रिस्टलीय नमक, जिसका रंग काला होता है इसलिए इसका नाम काला नमक है। जब इसे पीसा जाता है तब इसका पाउडर गुलाबी हो जाता है। रासायनिक रूप से, काला नमक सोडियम सल्फाइड होता है जिसमे कुछ मात्रा मे, खनिज लवण भी होते हैं। इसका उत्पादन सोडियम थाओसल्फेट के निर्माण के दौरान एक बायप्रोडक्ट के तौर पर भी होता है।

उपयोग

काले नमक को आयुर्वेदिक चिकित्सा पद्धिति में एक ठंडी तासीर का मसाला माना जाता है और इसका प्रयोग एक रेचक और पाचन सहायक के रूप में किया जाता है। यह भी माना जाता है कि यह पेट की गैस (उदर वायु) और पेट की जलन में राहत प्रदान करता है। इसे कभी कभी उच्च रक्तचाप या कम नमक का आहार लेने वाले व्यक्ति भी प्रयोग करते हैं क्योंकि यह माना जाता है कि इसमे आम नमक की तुलना में कम सोडियम होता है और यह रक्त में सोडियम की मात्रा में वृद्धि नहीं करता है। हरड़ के बीजों को आयुर्वेदिक चिकित्सा में कामोत्तेजक माना जाता और यह रक्तचाप को कम करने और जलन में मदद करता है। इस आशय का कारण हरड़ के बीजों का सल्फ्यूरस यौगिक हैं जो निर्माण प्रक्रिया के दौरान काला नमक का हिस्सा बन जाते हैं।
काले नमक को इसके अंडे जैसे स्वाद के चलते शाकाहारी लोगों द्वारा पसन्द किया जाता है, उदाहरण के लिए, इसका इस्तेमाल मसाला टोफू को अंडा सलाद जैसा स्वाद देने के लिए किया जाता है।
वाचस्पति मिश्र

वाचस्पति मिश्र (९०० - ९८० ई) भारत के दार्शनिक थे जिन्होने अद्वैत वेदान्त का भामती नामक सम्प्रदाय स्थापित किया। वाचस्पति मिश्र ने नव्य-न्याय दर्शन पर आरम्भिक कार्य भी किया जिसे मिथिला के १३वी शती के गंगेश उपाध्याय ने आगे बढ़ाया।

जीवनी

वाचस्पति मिश्र प्रथम मिथिला के ब्राह्मण थे जो भारत और नेपाल सीमा के निकट मधुबनी के पास अन्धराठाढी गाँव के निवासी थे। इन्होने वैशेषिक दर्शन के अतिरिक्त अन्य सभी पाँचो आस्तिक दर्शनों पर टीका लिखी है। उनके जीवन का वृत्तान्त बहुत कुछ नष्ट हो चुका है। ऐसा माना जाता है कि उनकी एक कृति का नाम उनकी पत्नी भामती के नाम पर रखा है।
परिपथ विच्छेदक

परिपथ विच्छेदक या 'परिपथ वियोजक' (सर्किट ब्रेकर / circuit breaker) स्वतःचालित वैद्युत स्विच है जो दोष (फाल्ट) आदि की दशा में कार्य करता है जिससे दोषी भाग स्वस्थ भाग से अलग कर दिया जाता है और दूसरे उपकरण खराब होने से बच जाते हैं। इसका मूल काम दोषपूर्ण स्थिति की पहचान करके दोषी भाग को जाने वाली विद्युत शक्ति को शीघ्रातिशीघ्र काट देना है। फ्यूज से यह इस मामले में अलग है कि इसे रिसेट करके पुनः विद्युत प्रदाय चालू किया जा सकता है। 
परिपथ विच्छेदक भिन्न-भिन्न आकार, क्षमता, एवं प्रकार के होते हैं।
हेंताई

जापान के बाहर, हेंताई अनिमे एवं मांगा कामोद्दीपक चित्र या चलचित्र होते हैं। जापानी भाषा में, लेकिन, हेंताई कला की कोई कोई शैली नहीं है बल्कि किसी भी प्रकार की विकृत या विचित्र यौन इच्छा या कार्य है। उदाहरण के लिए, जापान के बाहर समलैंगिक महिलाओं के यौन संबंधों को दर्शाने वाले चित्र/चलचित्र को "यूरी हेनतई" के रूप में वर्णित किया जा सकता है, लेकिन जापान में इसे केवल "यूरी" के रूप में वर्णित किया जाएगा। जापान के बाहर, समलैंगिक पुरषों को यौन संबंधों में दर्शाने वाले चित्र/चलचित्र को याहोई (अंग्रेज़ी: Yaoi) हेंताई के कहा जाता, लेकिन जापान में इसे केवल "याहोई" कहा जाता है।
यह "हेंताई सियोकु (変態性欲)" वाक्यांश का छोटा रूप है, जिसका अर्थ होता है "विकृत यौन इच्छा"।

कामुक मांगा का इतिहास

यौन क्रियाओं और अस्वाभाविक यौन क्रियाओं का चित्रण "हेंताई" शब्द की उत्पत्ति के पहले से होता आ रहा है।
धतूरा

आयुर्वेद में उपयोग

धतूरे के पत्तों का धूँआ दमा शांत करता है। तथा धतूरे के पत्तों का अर्क कान में डालने से आँख का दुखना बंद हो जाता है। धतूरे की जड सूंघे तो मृगीरोग शाँत हो जाता है। धतूरे की फल को बीच से तरास कर उसमें लौंग रखे फिर कपड मिट्टी कर भूमर में भूने जब भून जावे तब पीस कर उसका उडद बराबर गोलीयाँ बनाये सबेरे साँझ एक -एक गोली खाने से ताप और तिजारी रोग दूर हो जाय और वीर्य का बंधेज होवे। धतूरे के कोमल पत्तो पर तेल चुपडे और आग पर सेंक कर बालक के पेट पर बाँधे इससे बाल का सर्दी दूर हो जाती है। और फोडा पर बाँधने से फोडा अच्छा हो जाता है। बवासीर और भगन्दर पर धतूरे के पत्ते सेंक कर बाँधे स्त्री के प्रसूती रोग अथवा गठिया रोग होने से धतूरे के बीजों तेल मला जाता है।
अनंत अग्रवाल

शिक्षा

दिल्ली में जन्मे, उन्होंने अपनी स्कूली शिक्षा सेंट एलॉयसियस मैंगलोर में की। अग्रवाल ने भारतीय प्रौद्योगिकी संस्थान मद्राससे स्नातक की डिग्री और पीएच.डी. स्टैनफोर्ड यूनिवर्सिटीसे इलेक्ट्रिकल इंजीनियरिंग में।
टॉम्स (कार्टूनिस्ट)

करियर

उन्होंने अपने करियर की शुरुआत ब्रिटिश सेना से की और उसी दौरान वे कार्टून की दुनिया की ओर मुड़े। प्रारंभ में 1950 में बोबन और मौली पात्र सथ्यदीपम साप्ताहिक के कार्टून कॉलम में उनके कार्टून्स प्रकाशित हुए और 1957 के बाद वे मलयाला मनोरमा साप्ताहिक का स्थायी हिस्सा बन गए। उन्होंने 1987 में मलयाला मनोरमा से इस्तीफा दिया और अपना प्रकाशन शुरू किया। जिस कार्टून से उन्हें प्रसिद्धि मिली उसके चरित्र बोबन और मौली उनके पड़ोसी के बच्चे थे। बोबन और मौली की पूरी कहानी किज्हक्काम्थूक्कू नामक एक काल्पनिक गांव में स्थित थी। टॉम्स ने अपने बेटे और बेटी का नाम भी बोबन और मौली रखा था।
जोन अली

जोन अली' फिजी का एक शिक्षाशास्त्री और रानीतिज्ञ था।
सतारा जिला

तहसीलें

1. सातारा, 2. कराड, 3. वाई, 4. [[महाबळेश्वर, 5. फलटण, 6. मान, 7. खटाव, 8. कोरेगाव, 9. पाटण, 10. जावली, 11. खंडाळा

लोकसभा निर्वाचन क्षेत्र

1. सतारा, 2. माढा (सोलापुर जिला के साथ साझा)
ई डी जेमीस

एलुवत्तिंगल देवस्सी जेमीस अथवा ई डी जेमीस को विज्ञान एवं इंजीनियरी के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे कर्नाटक राज्य से हैं।
कच्छी भाषा

कच्छी भाषा असल मे सिंधी भाषा ही है। कच्छी भाषा नाम की कोई भाषा नही है! बल्कि यह तो सिंधी भाषा ही है। कच्छ जिला सिंध प्रांत का हिस्सा था बाद में विभाजन मे सिंध का बदा भाग जो की सिंध ही कहलाता है वह पाकिस्तान मे गया और उसका जिला कच्छ भारत मे। अतः ये सिंध प्रांत की मुख्य भाषा है। और यह सिंधी हिंदू समुदाय की मातृभाषा है। कच्छ मे जो कच्छी भाषा है! वह सिंधी भाषा ही है। नाही भारतीय संविधान मे कच्छी भाषा का स्थान है। हा भारतीय संविधान मे सिंधी भाषा को आधिकारिक भाषा घोषित किया है। यह सिंधी भाषा सिंधी हिंदू  समाज के लोग बोलते है। वो इस भाषा को सिंधी भाषा ही कहते है। परंतु कच्छ मे सिंधी भाषा को कच्छी भाषा कहते है। और कच्छ मे सिंधी भाषा सिर्फ सिंधी हिंदू समुदाय(समाज) के लोग नही बल की कच्छ मे रहने वाली गुजराती समुदाय की जाति या जैसे की आहीर,...या आदी वहा के (कच्छ जिले के) निवासी यही सिंधी(कच्छ मे सिंधी भाषा को कच्छी भाषा कहते है) और गुजराती भाषा बोलते है। परंतु सिंधी भाषा को कच्छी भाषा कहते है। कच्छी भाषा नाम की कोई भाषा नही है बल्कि यह सिंधी भाषा ही है।
जुलियन श्विंगर

जुलियन श्विंगर एक विख्यात वैज्ञानिक थे। अमेरिकी भौतिक विज्ञानी श्विंगर को क्वांटम विद्युत के विकास में प्रभावशाली योगदान के लिए 1965 का संयुक्त रूप से रिचर्ड फेनमैन और सिन-इतिरो तोमोनागा के साथ भौतिकी विज्ञान में नोबल पुरस्कार प्रदान किया गया।
मंगलनाथ मंदिर

निर्माण

कहा जाता है कि यह मंदिर सदियों पुराना है। सिंधिया राजघराने में इसका पुनर्निर्माण करवाया गया था। उज्जैन शहर को भगवान महाकाल की नगरी कहा जाता है, इसलिए यहाँ मंगलनाथ भगवान की शिवरूपी प्रतिमा का पूजन किया जाता है। हर मंगलवार के दिन इस मंदिर में श्रद्धालुओं का ताँता लगा रहता है।

मंगल ग्रह के जन्म की कथा

अंधकासुर नामक दैत्य को शिवजी ने वरदान दिया था कि उसके रक्त से सैकड़ों दैत्य जन्म लेंगे। वरदान के बाद इस दैत्य ने अवंतिका में तबाही मचा दी। तब दीन-दुखियों ने शिवजी से प्रार्थना की। भक्तों के संकट दूर करने के लिए स्वयं शंभु ने अंधकासुर से युद्ध किया। दोनों के बीच भीषण युद्ध हुआ। शिवजी का पसीना बहने लगा। रुद्र के पसीने की बूँद की गर्मी से उज्जैन की धरती फटकर दो भागों में विभक्त हो गई और मंगल ग्रह का जन्म हुआ। शिवजी ने दैत्य का संहार किया और उसकी रक्त की बूँदों को नवउत्पन्न मंगल ग्रह ने अपने अंदर समा लिया। कहते हैं इसलिए ही मंगल की धरती लाल रंग की है। (स्कंध पुराण के अवंतिका खंड के अनुसार)
मंदिर में हर मंगलवार के दिन भक्तों का ताँता लगा रहता है। लोगों का मानना है कि इस मंदिर में ग्रह शांति करवाने के बाद ग्रहदोष खत्म हो जाता है। ऐसे व्यक्ति जिनकी कुंडली में चतुर्थ, सप्तम, अष्टम, द्वादश भाव में मंगल होता है, वे मंगल शांति के लिए विशेष पूजा अर्चना करवाते हैं।
मार्च में आने वाली अंगारक चतुर्थी के दिन मंगलनाथ में विशेष पूजा-अर्चना की जाती है। इस दिन यहाँ विशेष यज्ञ-हवन किए जाते हैं। इस समय मंगल ग्रह की शांति के लिए लोग दूर-दूर से उज्जैन आते हैं। यहाँ होने वाली भात पूजा को भी काफी महत्वपूर्ण माना जाता है। मंगल ग्रह को मूलतः मेष और वृश्चिक राशि का स्वामी माना जाता है।
मंदिर में सुबह छह बजे से मंगल आरती शुरू हो जाती है। आरती के तुरंत बाद मंदिर परिसर के आसपास तोते मँडराने लगते हैं। जब तक उन्हें प्रसाद के दाने नहीं मिल जाते, वे यहीं मँडराते रहते हैं। यहाँ के पुजारी निरंजन भारती बताते हैं कि यदि हम प्रसाद के दाने डालने में कुछ देर कर दें, तो ये पंछी शोर मचाने लगते हैं। लोगों का विश्वास है कि पंछियों के रूप में मंगलनाथ स्वयं प्रसाद खाने आते हैं।
मंगलनाथ मंदिर में पूजा-अर्चना करने से कुंडली में उग्ररूप धारण किया हुआ मंगल शांत हो जाता है। इसी धारणा के चलते हर साल हजारों नवविवाहित जोड़े, जिनकी कुंडली में मंगलदोष होता है, यहाँ पूजा-पाठ कराने आते हैं। www.mangalnathtemple.org

पावन दिवस

हर मंगलवार के दिन इस मंदिर में लोगों का ताँता लगा रहता है, लेकिन मार्च की अंगारक चतुर्थी के दिन का नजारा बेहद भव्य होता है। आप अपनी सुविधा अनुसार इस मंदिर में कभी भी आ सकते हैं। यहाँ हर मंगलवार को विशेष पूजा-अर्चना का दौर चलता रहता है।

ठहरने के स्थान

उज्जैन में अच्छे होटलों से लेकर आम धर्मशाला तक सभी उपलब्ध हैं। इसके साथ-साथ महाकाल समिति की महाकाल और हरसिद्धि मंदिर के पास अच्छी धर्मशालाएँ हैं। इन धर्मशालाओं में एसी, नॉन एसी रूम और डारमेट्री उपलब्ध हैं। मंदिर प्रबंध समिति इनका अच्छा रखरखाव करती है।
विचित्रवीर्य

सत्यवती और शांतनु के चित्रांगद और विचित्रवीर्य नामक दो पुत्र हुये। शान्तनु का स्वर्गवास चित्रांगद और विचित्रवीर्य के बाल्यकाल में ही हो गया था इसलिये उनका पालन पोषण भीष्म ने किया। भीष्म ने चित्रांगद के बड़े होने पर उन्हें राजगद्दी पर बिठा दिया लेकिन कुछ ही काल में गन्धर्वों से युद्ध करते हुये चित्रांगद मारा गया। इस पर भीष्म ने उनके अनुज विचित्रवीर्य को राज्य सौंप दिया। अब भीष्म को विचित्रवीर्य के विवाह की चिन्ता हुई। अम्बिका और अम्बालिका का विवाह विचित्रवीर्य के साथ करवा दिया। विचित्रवीर्य अपनी दोनों रानियों के साथ भोग विलास में रत हो गये किन्तु दोनों ही रानियों से उनकी कोई सन्तान नहीं हुई और वे क्षय रोग से पीड़ित हो कर मृत्यु को प्राप्त हो गये।
२७३९ ईसा पूर्व

२७३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एंजेल का उपभोग नियम

बाहरी कड़ियाँ

WEALTH EFFECTS ON CONSUMPTION
Consumption Demand Statistics
सबरी नदी

शबरी नदी का उदगम बैलाडीला पहाड़ी , सुकमा जिले छत्तीसगढ़ में बहते हुए ,यह आंध्रप्रदेश के कुना वरम के निकट गोदावरी नदी में मिलती हैं।कांगेर एवं मालेंगर इसकी सहायक नदियां हैं।
पादप भूगोल

पादप भूगोल (Phytogeography) या वनस्पति भूगोल (botanical geography) जैव भूगोल की वह शाखा है जो पृथ्वी के भिन्न क्षेत्रों पर विभिन्न वनस्पति जातियों के फैलाव के अध्ययन पर केन्द्रित है। इसमें मौसम, भूमीय व समुद्री स्थलाकृति, नदियों-झीलों और मिट्टी की उन परिस्थितियों का भी अध्ययन किया जाता है जिनका प्रभाव इन जातियों पर देखा जाता है।
बाली साहित्य

बाली साहित्य से आशय इण्डोनेशिया के बाली द्वीप पर बोली जाने वाली बाली भाषा के मौखिक तथा लिखित साहित्य से है। यह साहित्य दो भागों में विभाजित किया जाता है, पूर्व बाली साहित्य (या, परम्परागत) तथा अन्यर (या आधुनिक)।
सावित्री (पुस्तक)

सावित्री (Savitri: A Legend and a Symbol) महर्षि अरविन्द द्वारा रचित अंग्रेजी महाकाव्य है। यह महाभारत की एक कथा पर आधारित है। यह महाकाव्य महर्षि अरविन्द के देहावसान के समय अपूर्ण था जिसमें कुल लगभग 24,000 पंक्तियाँ हैं।
इस ग्रन्थ का अनुवाद विश्व की कई भाषाओ में हुआ है। इसको लिखने में श्रीअरविन्द को २४ वर्ष लगे। श्री नीरदवरण के अनुसार सावित्री को श्रीअरविन्द ने १२ बार लिखा था - इसलिए कि योगबल से श्रीअरविन्द चेतना के आकाश मे ज्यों-ज्यों ऊपर उठते गए सावित्री का संशोधन अनिवार्य होता गाया| श्री अरविंद के अनुसार सत्य तक जाने का सही मार्ग दर्शन नहीं, काव्य का मार्ग है| श्री रामधारी सिंह 'दिनकर' के अनुसार सावित्री मेधा का काव्य नहीं है, कोई भी विलक्षण काव्य केवल मेधा के बल पर नहीं लिखा जाता| वस्तुतः जिस लोक की छोटी सी प्रकाश कणिका महाकवियों के मन को उदभाषित करके उनसे अलौकिक काव्य का निर्माण करती है, सावित्री प्रणयन उसी लोक के सूर्य के साथ बैठ कर किया गया है या क्या पता, श्री अरविंद उस सूर्य के साथ एकाकार हो गए हों|

सावित्री की योजना

सावित्री में ३ खण्ड हैं। प्रथम खण्ड 'आदि पर्व' में ३ पर्व हैं जिसमें सृष्टि के पुनर्जन्म, उसकी समस्या और अश्वपति की साधना का विस्तार से वर्णन है। साथ ही भगवती माता का पर्व है। खण्ड दो में सावित्री के जन्म का पर्व, प्रेम पर्व, भाग्य पर्व, योग पर्व और मृत्यु पर्व सम्मिलित किये गये हैं। खण्ड तीन में चार पर्व हैं शाश्वत रात का पर्व, दोहरी द्वाभा का पर्व, शाश्वत्‌ दिवस का पर्व और उपसंहार। इन सबको मिलाकर ही पूर्ण योग की योजना बनती है।
१४९७ ईसा पूर्व

१४९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लास्जलो मोहोली-नागो

लास्जलो मोहोली-नागो हंगरी के महान चित्रकार हैं।
वुब्बो ऑकेल्स

वुब्बो जोहानिस ऑकेल्स (२८ मार्च १९४६ – १८ मई २०१४) यूरोपीय अंतरिक्ष अभिकरण के डच भौतिक विज्ञानी और खगोलयात्री थे। सन् १९८५ में अंतरिक्ष शटल कार्यक्रम में भाग लेकर प्रथम डच अंतरिक्ष यात्री बने। ऑकेल्स डेल्फ्ट यूनिवर्सिटी ऑफ़ टेक्नोलॉजी में एयरोस्पेस फॉर सस्टेनेबल इंजीनियरिंग एंड टेक्नोलॉजी के प्रोफेसर थे।
कुमारपाल

कुमारपाल चौलुक्य (सोलंकी) राजवंश का राजा था। इनके राज्य की राजधानी गुजरात के अनहिलवाडा (आधुनिक काल में सिद्धपुर पाटण) में थी। कुछ विद्वानों के अनुसार इनका जन्म विक्रम संवत ११४९ में, राज्याभिषेक ११९९ में और मृत्यु १२३० में हुई। ईस्वी संवत के अनुसार उनका राज्य ११३० से ११४० माना जाता है। तदनुसार उनके जन्म का समय ईसा के पश्चात ११४२ से ११७२ तक सिद्ध किया गया है। पालवंश के राजा भारतीय संस्कृति, साहित्य और कला के विकास के लिए जाने जाते हैं। इस परंपरा का पालन करते हुए कुमारपाल ने भी शास्त्रों के उद्वार के लिये अनेक पुस्तक भंडारों की स्थापना की, हजारों मंदिरों का जीर्णोद्धार किया और नये मंदिर बनवाकर भूमि को अलंकृत किया। उसको वीरावल के प्रसिद्ध सोमनाथ मंदिर का जीर्णोद्धारकर्ता भी माना गया है। उसने जिन मंदिरों का निर्माण किया उनमें १२२१ में निर्मित गुजरात का तरंगा मंदिर, भगवान शांतिनाथ का मंदिर तथा श्री तलज तीर्थ प्रसिद्ध है।
यही नहीं हथकरघा तथा अन्य हस्तकलाओं का भी कुमारपाल ने बहुत सम्मान और विकास किया। कुमारपाल के प्रयत्नों से पाटण पटोला (रेशम से बुना हुआ विशेष कपड़ा तथा साड़ियाँ) का सबसे बड़ा केन्द्र बना और यह कपड़ा विश्वभर में अपनी रंगीन सुंदरता के कारण जाना गया। अनेक प्रसिद्ध ग्रंथ लिखे गए और गुजरात जैन धर्म, शिक्षा और संस्कृति का प्रमुख केन्द्र बन गया। उसने पशुवध इत्यादि बंद करवा के गुजरात को अहिंसक राज्य घोषित किया। उसकी धर्म परायणता की गाथाएँ आज भी अनेक जैन-मंदिरों की आरती और मंगलदीवो में आदर के साथ गाई जाती हैं।
कुमारपाल चरित संग्रह नामक ग्रंथ में लिखा गया है कि वह अद्वितीय विजेता और वीर राजा था। उनकी आज्ञा उत्तर में तुर्कस्थान, पूर्व में गंगा नदी, दक्षिण में विंद्याचल और पर्श्विम में समुद्र पर्यत के देशों तक थी। राजस्थान इतिहास के लेखक कर्नल टॉड ने लिखा है- 'महाराजा की आज्ञा पृथ्वी के सब राजाओं ने अपने मस्तक पर चढाई।' (वेस्टर्न इण्डिया - टॉड) वह जैन धर्म के प्रसिद्ध आचार्य हेमचंद्र का शिष्य था वह जैन धर्म के प्रति गहरी आस्था रखता था और जीवों के प्रति दयालु तथा सत्यवादी था। इस परंपरा के अनुसार उसने अपनी धर्मपत्नी महारानी मोपलदेवी की मृत्यु के बाद आजन्म ब्रह्मचर्य व्रत पालन किया तथा जीवन में कभी भी मद्यपान अथवा मांस का भक्षण नहीं किया। मृत्यु के समय उसकी अवस्था ८० वर्ष थी।
मालेरकोटला

विवरण

यह लुधियाना-संगरूर सड़क मार्ग पर स्थित है। यह लुधियाना से लगभग ४३ किमी दक्षिण तथा संगरूर से ३० किमी उत्तर में स्थित है। इसकी स्थापना सन् १६५७ में हुई थी। यह मालेरकोटला रियासत की राजधानी था। अट्ठारहवीं शती के अन्त में यहाँ कई लड़ाइयाँ लड़ीं गयीं। सन् १९५६ में इसे पंजाब में मिला लिया गया।
अशोक सुंदरी

दिव्य चरित्र

अशोक सुंदरी के जन्म की कथा पद्म पुराण में बताई गई है जो नहुष नामक राजा के चरित्र वर्णन की इकाई है।
एक बार माता पार्वती द्वारा विश्व में सबसे सुंदर उद्यान लाने के आग्रह से भगवान शिव पार्वती को नंदनवन ले गये, वहाँ माता को कल्पवृक्ष से लगाव हो गया और उन्होने उस वृक्ष को ले लिया। कल्पवृक्ष मनोकामना पूर्ण करने वाला वृक्ष है, पार्वती नें अपने अकेलेपन को दूर करने हेतु उस वृक्ष से यह वर माँगा कि उन्हे एक कन्या प्राप्त हो, तब कल्पवृक्ष द्वारा अशोक सुंदरी का जन्म हुआ। माता पार्वती नें उस कन्या को वरदान दिया कि उसका विवाह देवराज इंद्र जितने शक्तिशाली यूवक से होगा।
एक बार अशोक सुंदरी अपने दासियों के संग नंदनवन में विचरण कर रहीं थीं तभी वहाँ हुंड नामक राक्षस का प्रवेश हुआ जो अशोक सुंदरी के सुंदरता से मोहित हो गया तथा विवाह का प्रस्ताव किया, तब उस कन्या ने भविष्य में उसके पूर्वनियत विवाह के संदर्भ में बताया।
राक्षस नें कहा कि वह नहूष को मार डालेगा तब अशोक सुंदरी ने राक्षस को श्राप दिया कि उसकी मृत्यु नहूष के हाथों होगी।
उस राक्षस नें नहुष का अपहरण कर लिया जिससे नहूष को हुंड की एक दासी ने बचाया। महर्षि वशिष्ठ के आश्रम में नहूष बड़ा हुआ तथा आगे जाकर उसने हुंड का वध किया।
बाद में नहूष तथा अशोक सुंदरी का विवाह हुआ तथा वह ययाति जैसे वीर पुत्र तथा सौ रूपवती कन्याओं की माता बनीं।
इंद्र के अभाव में नहूष को ही आस्थायी रूप से इंद्र बनाया गया, उसके घमंड के कारण उसे श्राप मिला तथा इसीसे उसका पतन हुआ।
बादमें इंद्र नें अपनी गद्दी पुन: ग्रहण की।
१३५२ ईसा पूर्व

१३५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओलिवाइन

ओलिवाइन मैग्नीशियम का एक अयस्क है।
विशेषज्ञ की राय

विशेषज्ञ की राय उसी व्यक्ति के द्वारा अभिव्यक्त की जाती है जिसके पास अपने क्षेत्र से जुड़ा विशेष ज्ञान हो। विशेषज्ञ द्वारा राय दिए जाने के बाद उस राय को साधारण व्यक्ति नहीं बदल सकता। विशेषज्ञ को अपने निष्कर्ष साबित करने के लिए वैज्ञानिक मापदंड की आवश्यकता पड़ती है, जिससे वह अपनी बात की सच्चाई साबित कर सकता है। ऐसी प्रमाणित बातों को आधार बनाकर न्यायालय अपना निर्णय किसी के पक्ष में कर सकती है तथा किसी दंडित कर सकता है। न्यायालय ही यह सुनिश्चित करता है की विशेषज्ञ द्वारा दिया गया प्रमाण माननीय है या नहीं। न्यायालय के अलावा विशेषज्ञ के फैसले पर उसी क्षेत्र के विशेषज्ञ ही माननीय रूप से भिन्न मत व्यक्त कर सकते हैं।
हाथरस जिला

नामोत्पत्ति

मायावती सरकार में जिले का नाम गौतम बुद्ध की माता के नाम पर महामाया रखा गया था। 2012 से पुन: हाथरस कर दिया गया।

इतिहास

हाथरस जिले का गठन 3 मई 1997 को अलीगढ़, मथुरा और आगरा जिले के हिस्सों को मिलाकर किया गया था।

विभाजन

ज़िला 4 तहसील क्षेत्रों में बंटा है: हाथरस, सदाबाद, सिकन्दरा राऊ और सासनी, जिनका पुन: विभाजन सात प्रखंडों (ब्लॉक) में होता है: सासनी, हाथरस, मुरसान, सदाबाद, सेहपाउ, सिकन्दरा राऊ और हसायन। 
जिले में तीन विधान सभा निर्वाचन क्षेत्र मौजूद हैं: हाथरस,सदाबाद और सिकन्दरा राऊ। यह सभी विधान सभा निर्वाचन क्षेत्र हाथरस लोक सभा निर्वाचन क्षेत्र के अंतर्गत आते हैं।
भारत में ऊष्मा लहर २०१५

भारत में अप्रैल/मई २०१५ ऊष्मा लहर २६ मई तक १००० से अधिक लोगों की मृत्यु हो गयी और विभिन्न क्षेत्र इससे प्रभावित हुये। भारतीय शुष्क मौसम में ऊष्मीय लहरें चलती हैं जिन्हें लू भी कहा जाता है। ये मुख्यतः मार्च से आरम्भ होकर मई तक चलती हैं।

प्रभावित क्षेत्र

ऊष्मा लहर मध्य प्रदेश, विदर्भ, आन्ध्र प्रदेश, तेलंगाना, बिहार और झारखण्ड सहित भारत के विभिन्न राज्यों और क्षेत्रों में प्रभावी है। २१ मई को भारत की राजधानी नई दिल्ली में तापमान 42.6 °से. (108.7 °फ़ै) दर्ज किया गया। इसी दिन झारसुगुदा में 45.4 °से. (113.7 °फ़ै) तापमान दर्ज किया गया और इसमें लू के प्रभाव से कम से कम १२ लोगों की मौत हो गयी। २३ मई को इलाहबाद में तापमान 47 °से. (117 °फ़ै) दर्ज किया गया। भारत के महानगरों दिल्ली और कोलकाता में क्रमशः  44.5 °से. (112.1 °फ़ै) और 36 °से. (97 °फ़ै) तापमान दर्ज किया गया। ओडिशा राज्य में लू के प्रकोप से २३ लोगों की मौत होग गयी सबसे अधिक मौतें आन्ध्र प्रदेश राज्य में हुई जहाँ कम से कम २४६ लोगों की मौत हो गयी। 
हैदराबाद में २२ मई को 44.3 °से. (111.7 °फ़ै) तापमान दर्ज किया गया जो पिछले वर्षों के इसी दिन के अधिकतम तापमान के सामान्य मान 39.9 °से. (103.8 °फ़ै) से अधिक है। इसके अगले दिन नगर का तापमान पुनः पिछले वर्षों के सामान्य मान 39.5 °C (103.1 °F) से अधिक  43.6 °से. (110.5 °फ़ै) दर्ज किया गया। २४ मई को खम्मम में अब तक का सबसे अधिक तापमान 48 °से. (118 °फ़ै) दर्ज किया गया। समुद्र तल से २,०१० मीटर (६,५८० फुट) ऊँचाई पर स्थित मसूरी जैसे पहाड़ी इलाके का तापमान भी  36 °से. (97 °फ़ै) दर्ज किया गया।
श्रीविजय राजवंश

श्रीविजय राजवंश इंडोनेशिया का एक प्राचीन राजवंश था। इस राज्य की स्थापना चौथी शती ई. में या उससे भी पहले हुई थी।सातवीं शताब्दी में 'श्रीविजय' या 'श्रीभोज' वैभव के शिखर पर था।

परिचय

671 ई. में चीनी यात्री इत्सिंग श्रीभोज होते हुए भारत आया था। उसने यहां की राजधानी 'भोज' लिखी है। चीनी यात्री इत्सिंग के लेख के अनुसार श्रीविजय बौद्ध संस्कृति तथा शिक्षा का केन्द्र था। 7वीं शती ई. में मलय प्रायद्वीप में भी श्रीविजय की राज्य सत्ता स्थापित हो गई थी। श्रीविजय का नामांतर 'श्रीविषय' है।